След формирането на Социалистическа Република Македония в рамките на СФР Югославия Тихомир Милошевски е назначен за командир на 48-а дивизия в състав на XV македонски корпус. С него участва в сраженията на Сремския фронт и има заслуги в превземането на Винковци, Славонска Пожега, Загреб и Целе. В битката при Пакрац, днес Хърватия, Тихомир Милошевски е ранен. През октомври 1944 година е назначен за командир на Петнадесети македонски корпус.